Doug Burgum

**Douglas James Burgum** (rođen 1. augusta 1956) jest američki poduzetnik i filantrop, 33. po redu i trenutni guverner Sjeverne Dakote, član Republikanske stranke.

Počeo je raditi za kompaniju Great Plains Software 1983. te je godinu kasnije postao direktor firme. Kompaniju je 2001. preuzeo Microsoft za 1,1 milijardu dolara. U Microsoftu, Burgum je postao upravnik odjela Microsoft Business Solutions. Godine 2012. postao je predsjednik nadzornog odbora Atlassiana. Također je bio i u upravi SuccessFactors od 2007. kao i njihov predsjednik od 2010. do 2012. godine. Burgum je i osnivač Kilbourne Grupe, razvojne firme koja se bavi nekretninama sa sjedištem u gradu Fargo, te suosnivač Arthur Venturesa.

Godine 2016. objavio je svoju kandidaturu na mjesto guvernera Sjeverne Dakote ispred Republikanaca. Iako nema iskustva u politici i da je izgubio podršku stranke na republikanskoj konvenciji protiv svog stranačkog kolege državnog tužioca Wayne Stenehjema u aprilu 2016, ipak je na unutarstranačkim izborima pobijedio Stenehjema dva mjeseca kasnije, što mu je donijelo republikansku nominaciju. Na izborima za guvernera održanim u novembru 2016. Burgum se borio sa demokratskim kandidatom Marvinom Nelsonom i kandidatom Liberalne stranke Marty Riskeom, te osvojio najveći broj glasova.

## Biografija 
Burgum je rođen 1. augusta 1956. u gradu Arthur, Sjeverna Dakota, gdje je njegov dedo sagradio silos za žito 1906. godine. Pohađao je Državni univerzitet North Dakota gdje je diplomirao 1978. a postdiplomski studij završio je na Ekonomskom fakultetu Univerziteta Stanford 1980. godine. Kasnije je dobio počasni doktorat na Državnom univerzitetu North Dakota 2000. godine a istu titulu i 2006. na Univerzitetu Mary.

## Poslovna karijera 
Nakon što je diplomirao na Stanfordu GBS, preselio se u Chicago gdje je postao savjetnik u McKinsey & Company. Ubrzo je pod hipoteku dao farmu od 250 hiljada $ da bi dobio početni kapital za kompaniju Great Plains Software koja se bavila izradom računovodstvenih programa sa sjedištem u Fargo. Godine 2001, Burgum je kompaniju prodao Microsoftu za 1,1 milijardu US$. Naveo je da mu je u izgradnji kompaniju u Fargu pomogla njegova blizina Državnom univerzitetu Sjeverne Dakote, te je tako u njoj mogao zaposlio veliki broj studenata mašinstva s tog univerziteta.

### Microsoft 
Nakon prodaje Great Plains Softwarea, Burgum je postao viši potpredsjednik Microsoftove grupe Business Solutions, ogranka napravljenog spajanjem Great Plains Softwarea u korporaciju. Satya Nadella, glavni direktor Microsofta naveo je da ga je "Burgum inspirirao da nađe dušu Microsofta".

## Filantropija 
Burgum podržava filantropske projekte poput muzeja Plains Art. Godine 2001. donirao je za renoviranje školske zgrade koju je kupio 2000. za Državni univerzitet North Dakota. Kasnije je promijenila ime u "Renaissance Hall" i postala sjedište univerzitetskog odjela za vizuelne umjetnosti, te odjela za veće komponente arhitekture i odjela za arhitekturu pejzaža, kao i kancelarija Univerziteta Tri-College. Burgum je 2008. osnovao Fondaciju porodice Burgum, koja svoje dobrotvorne aktivnosti fokusira na omladinu, obrazovanje i zdravlje. Godine 2009. uručena mu je nagrada "Theodore Roosvevelt Rough Rider", što je najveća državna nagrada ove savezne države, od tadašnjeg guvernera Johna Hoevena.

## Reference 
## Vanjski linkovi 
*Lični sajt

Kategorija:Rođeni 1956.
Kategorija:Živi ljudi
Kategorija:Američki političari
Kategorija:Savezni guverneri u Sjedinjenim Američkim Državama